交通督導員

交通督導員係一種負責管理交通嘅公務員，由警察部門管理，但係唔屬於警察，通常都係負責違例泊車抄牌嘅工作。呢個職位起源自英國，而愛爾蘭同香港一樣有。

喺香港，由於佢哋嘅制服係啡黃色，睇落似咖啡或者黃腳鱲，所以畀人叫做咖啡仔、咖啡妹或黃腳鱲。

職責
執行交通法例中有關停放車輛嘅規定，包括發出違例停放車輛定額罰款通知書；
履行《道路交通條例》委予嘅職責，包括管制同埋規管交通同執行其他相關職務；
執行《汽車引擎空轉條例》委予嘅職務。

入職條件

香港
完成中三學業，或具有同等學歷；
具備相當於中三程度嘅中英文語文能力。

交通警

職業